Sunette het die plaas aanvanklik vir R9,2 miljoen by Beetge gekoop in die naam van die Bridges Musiek Trust. Sy sou die koopbedrag in 84 paaiemente vereffen. Teen Mei het sy reeds R3,5 miljoen afbetaal.
Van die oorspronklike plan om Kleinvallei ’n selfonderhoudende plaas te maak, het min gekom. Die perd en die paar hoenders op die werf is beswaarlik genoeg om enigeen te onderhou.
Die inwoners woon in houthutte in ’n halfsirkel om ’n grasperk met ’n vuurmaakplek. ’n Paar meter verder staan nog ses asbeshuisies. Die enigste luukse hier is die DStv-skottels by tien van die huise.
“Sy het vir ons almal gesê die grond is met erfgeld gekoop en ons sal altyd hier ’n heenkome hê solank ons by die reëls hou,” het die een van hulle gesê.